Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Soňa Gallová
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: odborný garant interný 3.3
Znalosť jazykov: anglický C1, nemecký A2

2. Zahraničná pracovná cesta (ZPC):
Štát, mesto: Rakúsko, Salzburg
Vykonaná v dňoch: 12. 02. 2012 – 16. 02. 2012
Názov prijímajúcej organizácie: (v prípade konferencie nevypĺňať)
Účel cesty: PISA 2012 Main Survey Coder Training Meeting
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
12. 02. 2012 – cesta Bratislava – Viedeň – Salzburg
13. 02. 2012 – 16. 02. 2012 - školenie ku kódovaniu otvorených úloh čitateľskej gramotnosti štúdie PISA 2012
16. 02. 2012 – cesta Salzburg – Viedeň - Bratislava

4. Stručný priebeh rokovaní:
Hlavným ťažiskom školenia bolo kódovanie otvorených úloh medzinárodného testovania PISA 2012. Na školení sa postupne prebrali všetky otvorené položky, ku každej najprv školitelia vysvetlili kritériá kódovania podľa kódovacej príručky (Scoring Guide) a následne účastníci školenia mali možnosť overiť si pochopenie kritérií prostredníctvom okódovania zopár cvičných úloh (Example Papers). Problematické aspekty a nezhody boli prediskutované. 

5. Odporúčané závery:
1. Sfinalizované medzinárodné verzie kódovacích príručiek budú dostupné 2. marca, je potrebné ich preložiť a preklad poslať na verifikáciu. 
2. Dôležitým krokom bude nájsť a vyškoliť tím kóderov.
3. Problémy a nejasnosti počas kódovania je možné konzultovať s medzinárodným centrom štúdie.

6. Prehľad prinesenej dokumentácie a miesto jej uloženia:
Prezentácie a príručky zo školenia podliehajú utajeniu. Sú bezpečne uschované v NÚCEMe.

7. Osobitne vyhotovený očakávaný prínos ZPC:
Správne okódovanie žiackych odpovedí je kruciálnou súčasťou úspešného priebehu testovania PISA. Na školení sa detailne prebrali kritéria kódovania otvorených úloh, ktoré sa tým stali záväzné pre všetky zúčastnené krajiny. Tiež sa prostredníctvom skupinových diskusií objasnili všetky problematické aspekty jednotlivých kritérií. Účasť na danom školení bola nevyhnutná na to, aby Slovensko mohlo v štúdii PISA dosiahnuť medzinárodne porovnateľné reliabilné a valídne dáta.

8. Spôsob zverejnenia výsledkov ZPC, prenos získaných informácií
Výsledky zo ZPC nebudú zverejnené z dôvodu, ktorý je uvedený v bode 6.

Svojím podpisom súhlasím so zverejnením správy na internete.

Správu vypracoval: Mgr. Soňa Gallová

Dátum: 20. 02. 2012

Správu schválil: